钦定古今图书集成/明伦汇编/交谊典/第056卷 > 《小雅伐木三章之二三》
## 钦定古今图书集成/明伦汇编/交谊典/第056卷 > 《小雅伐木三章之二三》

此《燕朋友故旧之乐》歌。

伐木许许，酾酒有藇。既有肥羜，以速诸父。宁适不来，
微我弗顾。于粲洒扫，陈馈八簋。既有肥牡，以速诸舅。
宁适不来，微我有咎。

伐木于阪，酾酒有衍。“笾豆有践，兄弟无远。民之失德，
干糇以愆。有酒湑我，无酒酤我。坎坎鼓我，蹲蹲舞我。
迨我暇矣，饮此湑矣。”